Toshkentda Disneyland quriladi

Germaniyaning “Rimc Hotels And Resorts” kompaniyasi Toshkentda Disneyland ko‘ngilochar markazini qurishni rejalashtirmoqda, deya xabar berdi Sputnik.

Kompaniya rahbari Gert Prantner Toshkent shahar hokimi Jahongir Ortiqxo‘jayev bilan bo‘lgan uchrashuvda Toshkentda Disneyland, zamonaviy mehmonxonalar va savdo-sotiq markazlarni ochish fikrini bildirgan. Bundan tashqari, hamkorlik memorandumi imzolash haqida ham takliflar kiritilgan.
“Rimc Hotels And Resorts” kompaniyasi 30 yildan beri yetakchi xalqaro mehmonxonalar operatori hisoblanadi.